Pavol Boriš

Ing. Pavol „Paľo“ Boriš (* 28. október 1954, Šaľa)BORIŠ, Pavol, ŠTRBA, Ján, BITTNER, Peter. Koncerty mladosti ´76, ´77 – Československý Woodstock. 2007. S. 102. je slovenský malovýrobca vína, spisovateľ a bývalý referent záujmovo umeleckej činnosti MO SZM v Pezinku, stredoškolský pedagóg a komunálny poslanec. Je známy ako druhý hlavný organizátor a zároveň organizátor oboch ročníkov festivalu Koncert mladosti.

 Životopis 
Narodil sa v Šali. V lete 1947 sa jeho rodičia prisťahovali do domu po Maďaroch v obci Neded. Od roku 1961 žije v Pezinku.

Začiatkom 70. rokov 20. storočia sa vo vlaku spoznal a spriatelil s Jánom Štrbom, ktorý so sebou vliekol veľký cievkový magnetofón. V roku 1974 absolvoval elektromaturitu a v rokoch 1976 až 1981 študoval strojársku technológiu na Strojníckej fakulte SVŠTHANZLÍK, Lubomír. Fenomén jménem PORTA. 2021. v Bratislave. Po zakázaní festivalu Koncert mladosti bol ako spoluorganizátor predvolávaný na výsluchy a potrestaný tým, že nemohol oficiálne pôsobiť ako kultúrny referent miestnej organizácie SZM. Na jeho pozíciu bol dosadený jeho kamarát Ľubomír „Jačmeň“ Janečka, ktorý bol tzv. sidemanom tímu ľudí okolo Paľa Boriša. Na jeseň 1982 absolvoval základnú vojenskú službu (ZVS) v 65. motostreleckom pluku v Chebe.BORIŠ, Pavol. Moje zimné písačky. 2022. s. 113.

Angažoval sa vo VPN. Medzi rokmi 1989 a 2001 bol učiteľom strojárskych odborných predmetov na Strednom odbornom učilišti. V rokoch 1990 až 1998 bol poslancom mestského zastupiteľstva v Pezinku. Od založenia do roku 2005 pracoval vo výbore Združenia pezinských vinohradníkov a vinárov.

náhľad|Pavol Boriš počas Slávnostného otvorenia Pezinských vínnych pivníc v Malokarpatskom múzeu v Pezinku vo februári 2017.

V roku 2002 alebo 2003BORIŠ, Pavol; ŠTRBA, Ján; BITTNER, Peter. Pezinok – bigbeatown. 2. vyd. 2024. s. 159. sa stal šéfom a hlavným organizátorom novovzniknutej akcie Fyzulnačka.

Borišove vinohrady sa nachádzajú v hone Škridláky pezinského rajónu.

Spolu s Petrom Bittnerom a fotografom Jánom Štrbom sú autormi troch kníh: prvého vydania Pezinok – bigbeatown  s kompilačným CD (2001), Koncerty mladosti ´76, ´77 – Československý Woodstock (2007) a druhého vydania Pezinok – bigbeatown (2024). Boriš a Bittner sa tiež považujú za kronikárov hudby 60. rokov 20. storočia v Pezinku.

 Osobný život 
alt=|náhľad|Pavol Boriš na Modranskej železnici v roku 2023
Od roku 1980 je ženatý s manželkou Editou a je otcom syna Martina (* 1984) a dcéry Zuzany (* 1987).

 Publikácie 
 BORIŠ, Pavol; BITTNER, Peter. Pezinok – bigbeatown. 1. vyd. Renesans, 2001. .
 BORIŠ, Pavol; ŠTRBA, Ján; BITTNER, Peter. Koncerty mladosti ´76, ´77 – Československý Woodstock. 2007.
 BORIŠ, Pavol. Moje zimné písačky. 2022.
 BORIŠ, Pavol; ŠTRBA, Ján; BITTNER, Peter. Pezinok – bigbeatown. 2. vyd. 2024.

 Ocenenia 
 2023: Cena primátora mesta Pezinok za činorodý život spojený s kultúrnym dianím v Pezinku a v oblasti vinárstva

 Referencie 

 Iné projekty 

Kategória:Osobnosti zo Šale